1987

1984 - 1985 - 1986 - 1987 - 1988 - 1989 - 1990

1987 (MCMLXXXVII) waor e gewoen jaor wat begós op 'nen donderdag op de Gregoriaanse kalender.

 Gebäörtenisse 
jannewarie
 16 - Hu Yaobang, secretair-generaol vaan de Chinese Communistische Partij, treujt aof en weurt opgevolg door Zhao Ziyang.
 22 - In Manila sjut 't leger in op 'n gróp vaan 10.000 demonstrante.
 31 – De Nederlandse film De Aanslag van Fons Rademakers wint 'ne Oscar. Dit is de eësjte Oscar dae oats door eine Nederlander wirt gewónne.

fibberwarie
 11 - British Airways weurt geprivatiseerd en op de bäörs vaan Londe ingesjreve.
 15 - Rudi Carrell maak op de Duitse tv 'n persiflaasj vaan Ayatollah Chomeini. Dit heet 'n groete diplomatieke rel tot gevolg.
 21 - Ruud Gullit geit veur e recordbedraag vaan 17 mieljoen gölle nao AC Milaan.
 23 - SN 1987A, d'n ierste supernova sinds 1604 dee mèt 't bloet oug kin zien, weurt woergenome.

miert
 6 - De Britse veerboot Herald of Free Enterprise kapseis in Zeebrugge. 193 lui, veural Britte, koume um.
 24 - The Walt Disney Company en de Franse premier Jacques Chirac teikene e contrak wat Disney touwstumming beujt um Disneyland Paries te goon bouwe.
 30 - Vincent van Gogh zie sjèlderij "Zonnebloemen" weurt gekoch veur $39.85 miljoen.

april
 13 - Portugal en China teikene e akkoord euver de truukgaaf van Macao.
 19 - The Simpsons koume veur 't iers op tv es rubriek in The Tracey Ullman Show.
 25 - Joop Zoetemelk wint de 22ste editie van de Amstel Gold Race.

mei
 13 - In Athene wint Ajax de Europa Cup veur Baekerwinnaers door in de finale Lokomotiv Leipzig mèt 1-0 te versjlaon.
 28 - De Wes-Pruus Mathias Rust land mèt zie zelfgemaak vleegmesjien op 't Roed Plein in Moskou. Heer weurt direk gearresteerd.

juni
 1 - De Libanese premier Rashid Karami kump bij 'nen aonslaag um.
 11 - Bij verkezinge in 't Vereineg Keuninkriek weurt de Conservatief Partij oonder Margareth Thatcher veur de daarde kier achterein gekoze.
 17 - De Zwarte Kweldergors (Ammodramus maritimus nigrescens) störf oet mèt d'n dood vaan 't lèste exemplair.
 19 - Bij 'ne bomaonslaag vaan d'n ETA in Barcelona koume 21 lui um en rake nog 45 lui gewoond.
 28 - 't Iraaks leger werp gifgaasbomme aof boven 't Iraans dörp Sardasht. 't Is d'n ierste kier tot sjemische waopes tege lui weure gebruuk.

juli
 11 - De viefmieljardste wereldbewoener weurt gebore.
 15 - In Taiwan weurt nao 38 jaor 't oorlogsrech opgeluf.
 19 - Premier Margareth Thatcher vaan 't VK en president François Mitterand vaan Fraankriek oonderteikene 'n euvereinkoms die de bouw vaan de Kenaaltunnel meugelek maak.
 27 - Rick Astley bringk ziene single Never gonna give you up oet. 't Leed en de clip zalle väöl later cultstatus kriege in de nerdwereld.
 31 - Bij e treffe tösse demonstrerende Iraanse pelgrims en Saoedische ordetróppe koume 400 pelgrims um.

augustus
 17 - D'n 93-jaorege Rudolf Hess weurt doed gevoonde in zien cel nao 'nen dinkeleke zelfmaord. Heer waor de lèste gevaange vaan de gevaangenis in Spandau, die kort tenao weurt gesloop.
 19 - De Orde vaan de Kouseband weurt opgestèld veur vrouwlui.
 28 - Mislökde coup in de Filipijne.

september
 1 - In 't Belsj weurt rouke op openbaar plaotse verboje.
 9 - Ferdi E. oontveurt Ahold-topmaan Gerrit Jan Heijn en vermaord häöm dezelfden daag nog.
 13 - In e hospitaol in Goiânia (GO, Brazilië) breke deve 'ne radioactieve straolingsbron ope, wat de zwoerste radioactief vervojling oets in steidelek gebeed tot gevolg heet.
 16 - 't Montréalprotocol, wat de wereldwij productie vaan CFK's verbeujt, weurt oonderteikend. Heimèt wèlt me de aofbraok vaan de ozonlaog tegegoon.

oktober
 9 - Indiase tróppe beginne op Sri Lanka 'n offensief tege de Tamiltiegers. Aon 't ind vaan de maond vèlt de stad Jaffna.
 15 - In Burkina Faso deit Blaise Compaoré 'ne coup tege de zittende president Thomas Sankara.
 19 - Op Zwarte Maondag valle bäörskoerse wereldwied mèt mie es 20%.
 28 - Bij 'ne kwalificatiematch veur 't EK voetbal vaan 1988 tösse Nederland en Cyprus oontplof 'n vuurwerkbom achter de keeper vaan Cyprus. De match weurt later euvergespäöld.

november
 7 - De Amerikaanse Lynne Cox zwump door de Beringstraot vaan Little Diomede (Amerikaans) nao Big Diomede (Russisch).
 7 - Zine El Abidine Ben Ali weurt president vaan Tunesië, 'n positie die heer tot de Jasmijnrevolutie begin 2011 zal hawwe.
 11 - De IRA pleeg 'nen aonslaag bij 'n herdinking in 't Noord-Iers Enniskillen. 11 lui koume um.
 12 - Suriname treujt touw tot 't verdraag vaan San José en geit daomèt ouch 't Interamerikaans Minserechenhoof erkinne.
 15 - In Brașov stoon arbeiers veur 't iers op tege de Roemeensen dictator Nicolae Ceaușescu.
 18 - In de statie King's Cross vaan de Londese metro brik 'ne brand oet mèt 31 doeje tot gevolg.
 28 - Vlöch 295 vaan South African Airways stort bij Mauritius in zie. Alle 159 inzittende koume um.
 29 - Vlöch 858 vaan Korean Air weurt bove de Andamanse Zie opgebloze door de Noord-Koreaanse geheimen deens. 115 lui koume um.

december
 Fluoxetine, beter bekind oonder de merknaom Prozac, weurt in de Vereinegde Staote goodgekäörd es antidepressivum.
 8 - D'n Iersten Intifida begint in de Palestijnse Gebeje.
 20 - De Filipijnse veerboot Doña Paz bóks tegen e vraachsjeep en zink. Mèt mie es 4000 doeje is dit de doejelekste sjeepsramp oets in vreidestied.
 30 - Paus Johannes Paulus II gief de encycliek Sollicitudo rei socialis'' oet.

Nobelprieze
 Natuurkunde: Georg Bednorz en Karl Alex Müller "um hunne belaankrieken doorbraak in de oontdèkking vaan supergeleiing in zjeramieke materiaole."
 Sjemie: Donald J. Crem, Jean-Marie Lehn en Charles J. Pedersen "um hun oontwikkeling en gebruuk vaan molecule mèt structuurspecifieke interacties vaan hoeg selectiviteit."
 Geneeskunde: Susumu Tonegawa "um zien oontdèkking vaan 't genetisch princiep achter 't generere vaan de diversiteit aon antiliechame."
 Literatuur: Joseph Brodsky "veur 'n allesumvattend sjrieversjap, doortrokke vaan klaorheid vaan gedachte en poëtische intensiteit."
 Vrei: Óscar Arias "um zie werk veur vrei in Midde-Amerika, inspanninge, die leide tot 't akkoord in Guatemala vaan 7 augustus dit jaor."
 Economie: Robert Solow "um zien bijdrage aon de theorie vaan economische greuj."

Maan vaan 't Jaor
Michail Gorbatsjov

 Gebore 
 1 miert - Kesha Sebert, 'n Amerikaanse popzangeres
 25 miert - Rob Jetten, Nederlandse premier
 31 miert - Georg Listing, Duits bandlid vaan Tokio Hotel
 19 april - Maria Sjarapova, Russische tennisster
 19 juni - Kendrick Lamar, Amerikanse rapper
 24 juni - Lionel Messi, Argentijnse voetballer

 Gesjtorve 
 22 jannewarie - Budd Dwyer (47), Amerikaanse politicus
 8 fibberwarie – Hendrik Koekoek (74), Nederlandse politicus (Boerenpartij)
 9 fibberwarie – Costante Girardengo (93), Italiaanse fitserenner
 22 fibberwarie – Andy Warhol (60), Amerikaanse könssjilder
 3 miert – Danny Kaye (74), Amerikaanse acteur, zenger en komiek
 11 april - Joss Stone, Ingels zangeres
 3 mei - Dalida (54), Franse zangeres en actrice
 1 juni - Rashid Karami, Libanese politicus (65)
 22 juni - Fred Astaire (88), Amerikaanse tapdanser
 16 juli - Pierre Joseph Lardinois, Nederlandse politicus
 17 augustus – Rudolf Hess (93), Duutsje nazi-politicus en de rechterhandj van Hitler.
 29 augustus – Lee Marvin (63), Amerikaanse acteur
 9 september - Gerrit Jan Heijn, Nederlandsen oondernummer (56)
 11 september – Peter Tosh (42), Jamaicaans reggaezenger
 12 november – Cornelis Vreeswijk (50), Nederlands-Zweedse troubadour
 14 november – Pieter Menten (88), Nederlandse aorlogsmisdadiger
 18 november – Jacques Anquetil (53), Franse fitserenner
 25 november – Anton Pieck (92), Nederlandse teikenaer en illustrator
 30 november – Simon Carmiggelt (74), Nederlandse journalis en sjriever
 17 december – Bernardus Johannes Alfrink (87), Nederlandse kardinaal
 24 december - Joop den Uyl (68), Nederlandse politicus en minister-president

Categorie:Twintigste iew